Diari Oficial de la Generalitat Valenciana


Sumari del DOGV 9322, del 21-04-2022 (2022/3286)

RESOLUCIÓ de 5 d'abril de 2022, del director general d'Agricultura, Ramaderia i Pesca, per la qual es modifica la Resolució de 17 de febrer de 2022, del director general d'Agricultura, Ramaderia i Pesca, per la qual s'estableix la convocatòria per al Pla 2022 de les ajudes destinades a la subscripció d'assegurances agràries del Pla nacional d'assegurances agràries combinades, i per la qual es desenvolupen diversos aspectes relacionats amb l'aplicació de l'ordre de bases per a la concessió de les ajudes a la subscripció d'assegurances agràries per al Pla 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9322

Data del DOGV
:   21-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3286


Data del document
:   05-04-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 5 d'abril de 2022, del director general d'Agricultura, Ramaderia i Pesca, per la qual es modifica la Resolució de 17 de febrer de 2022, del director general d'Agricultura, Ramaderia i Pesca, per la qual s'estableix la convocatòria per al Pla 2022 de les ajudes destinades a la subscripció d'assegurances agràries del Pla nacional d'assegurances agràries combinades, i per la qual es desenvolupen diversos aspectes relacionats amb l'aplicació de l'ordre de bases per a la concessió de les ajudes a la subscripció d'assegurances agràries per al Pla 2022. [2022/3286]  
  
La Conselleria d'Agricultura, Desenvolupament Rural, Emergència Climàtica i Transició Ecològica considera la política d'assegurances agràries com un instrument eficaç per al manteniment de les rendes en el sector agrari a la Comunitat Valenciana, més encara en períodes en els quals els agricultors i els ramaders de la nostra regió veuen disminuïda la rendibilitat de les seues explotacions, a causa de la greu crisi internacional actual, que ha provocat una alça en el cost de les matèries primeres i els productes elaborats importats claus en el sector agroalimentari, així com un increment desorbitat dels costos energètics, sense que existisca una compensació en els preus que perceben pels seus productes.  
Les ajudes destinades a la subscripció de l'assegurança agrària repercuteixen directament i eficaçment en la compensació dels costos de producció de l'agricultura, ja que són rebudes en el moment de la formalització de la pòlissa de l'assegurança, mitjançant una concessió directa que afavoreix tot el sector. Per tant, en la mesura que els percentatges de subvenció puguen veure's incrementats, el sector agrari i ramader valencià podrà fer front a la situació econòmica que fa perillar no sols la rendibilitat de les seues explotacions, sinó la mateixa existència d'aquestes.  
Per tot això, en virtut del que s'estableix en l'article 70 de la Llei 5/1983, de 30 de desembre, del Consell (modificada per la Llei 12/2007, de 20 de març); el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, sobre la base de les competències establides en el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, i fent ús de les atribucions conferides en la disposició addicional primera de l'ordre de bases, resolc:  
  
Primer. Modificació dels percentatges de subvenció  
Es modifica el número 1 i el número 2 de l'apartat resolutiu primer (percentatges de subvenció) de la Resolució de 17 de febrer de 2022, del director general d'Agricultura, Ramaderia i Pesca, que queden redactats com segueix:  
«1. Línies d'agricultura  
Per a les pòlisses acollides al Pla 2022, el percentatge de subvenció aplicat exclusivament sobre la prima comercial base neta, la definició de la qual figura en l'annex IV, sense tindre en compte els recàrrecs per sinistralitat elevada, de cada pòlissa subscrita per als mòduls de les diferents línies d'assegurances agrícoles a la Comunitat Valenciana serà el següent:  
Mòdul 1: 20 %  
Mòdul 2: 30 %  
Mòdul 3 i 3M: 35 %  
Mòdul P, PO i PP: 35 %  
Resta de mòduls: 30 %  
2. Línies de ramaderia  
La subvenció de les línies de retirada i destrucció d'animals morts es regularan sobre la base ?/cap, conformement a la distribució que figura en l'annex III.  
En les línies de bestiar que inclouen garanties de vida i servei de retirada i destrucció d'animals morts en l'explotació, el percentatge de subvenció aplicat a la mena de capital vida, sobre la prima comercial base neta, una vegada deduïdes les bonificacions i descomptes establits en la contractació de l'assegurança i sense tindre en compte els recàrrecs per sinistralitat elevada, serà del 30 %. La subvenció per a la mena de capital de retirada i destrucció d'animals morts en l'explotació s'aplicarà sobre la base ?/cap, conformement a la distribució establida en l'annex III.  
El límit de subvenció determinat per a la classe de capital vida, haurà de tindre en compte que l'import de la subvenció d'ENESA més l'import de la subvenció de la conselleria competent en matèria d'assegurances agràries, de la mateixa classe de capital, no pot ser superior al 65 % del rebut de prima sense tindre en compte els recàrrecs per sinistralitat elevada, de la classe de capital vida. En les espècies aqüícoles, aquest límit de subvenció no podrà superar el 50 % del rebut de prima, sense tindre en compte els recàrrecs de sinistralitat elevada.  
El límit de subvenció determinat per a la classe de capital de retirada i destrucció d'animals morts en l'explotació haurà de tindre en compte que l'import de la subvenció d'ENESA més l'import de la subvenció de la conselleria competent en matèria d'assegurances agràries, de la mateixa classe de capital, i no pot ser superior al 87 % del rebut de prima sense tindre en compte els recàrrecs per sinistralitat elevada, de la classe de capital de retirada i destrucció.»  
  
Segon. Règim de recursos  
Contra aquesta resolució, que dona fi a la via administrativa, es podrà interposar postestativament un recurs de reposició davant el mateix òrgan que l'ha dictada, en el termini d'un mes, a comptar des de l'endemà a la seua publicació, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Tercer. Efectes  
La present resolució produirà efectes des del mateix dia de la seua publicació en el Diari Oficial de la Generalitat Valenciana i serà aplicable a totes les pòlisses subscrites per al Pla d'assegurances agràries combinades de 2022.  
  
València, 5 d'abril de 2022.- El director general d'Agricultura, Ramaderia i Pesca (p. d. Ordre 14/2015, DOGV 7503): Antonio Quintana Martínez.